
	Referat af Generalforsamling i	
Hurtigløberforeningen af 1972,
Tid og sted: mandag d. 04-11-2013 kl.19.00 i VBUC, Ålekistevej 159, 2720 Vanløse.
Deltagere: 10 stks 
Generalforsamlingen deklareret åben. 
1. Valg af dirigent og referent.
 Thomas Allan Nielsen valgt som dirigent. Cathrine Grage valgt som referent
2. Beretning ved foreningens formand
 Henk læste årsberetningen op og den blev godkendt uden kommentarer.
3. Fremlæggelse af regnskab ved foreningens kasserer.
 Rob fremlagde regnskabet og gjorde rede for indtægter og udgifter. Godkendt uden kommentarer.
4. Indkomne forslag.
       Bestyrelsen foreslår oprettelse af ”lobby gruppe” ift. nye planer for Genforeningspladsen. Emnet blev diskuteret og nødvendigheden anerkendt af alle. Det var dog ikke muligt at nedsætte et ”udvalg”, så opgaven vil blive løst ”ad hoc” af bestyrelsen og evt. udvalgte medlemmer og/eller kontakter fra DIF, HU og andre nøglepersoner og fremlægge planerne for dem. Planerne for GF var med i Kultur og Fritidsudvalgets budgetforhandlinger for 2014, men kom desværre ikke med, da  der skal undersøges mere ift. Finansiering. Det meste lobbyisme skal foregå fra april til sommerferien, da kommunen lægger alle budgetter i august. Indtil da kan vi arbejde på at lave events på GF, gøre os synlige og være hvor beslutningstagerne evt. lægger mærke til os. Hvis / når pengene bliver bevilliget kan vi gennemgå projektet og sætte ”krav”.
      Medlems-hvervekampagne blandt medlemmer. Det blev foreslået at vi gør en indsats for at hvert medlem hverver nye medlemmer på isen eller udenfor. For at tiltrække flere kan vi også lave events à la FNS – events for sjov med familier mm..
      Events med skoler mm: Det blev også foreslået at lave projekter for børn og unge med Københavns Ungdomsskole (gratis for børn), med VBUC og andre skoler (evt. for 200 DKK per skole). Det blev også foreslået at afholde aktiviteter såsom foredrag/kursus med den svenske klub, SIK, der arrangerer skøjteture på søer i Sverige.  
      Kamera på GF: Det blev foreslået at sætte et kamera op på GF for at man kan se isens kvalitet mm. på nettet. HP får besked af bestyrelsen om pengene bliver bevilliget. 
5. Valg af bestyrelse, suppleant og revisor
A.      3 bestyrelses medlemmer lige år. (2013 er et ulige år)
Henk Roelofs, Rob Bruggeling, Ole Bendsen er ikke på valg .
B.     2 bestyrelses medlemmer ulige år.
Jesper Carlson er på valg – ønsker ikke genvalg. Pladsen er vakant
Hans Peter Mikkelsen er på valg. Genvalgt
C.      2 bestyrelsessuppleanter. Cathrine Grage valgt som suppleant. Plads nr 2 er vakant. Bestyrelsen skriver på hjemmesiden at der ønskes en suppleant, gerne en ung person.
D.     Revisor ulige år: Preben genvalgt
E.      Revisorsuppleant ulige år. Maiken genvalgt
F.      Fastsættelse af næste års kontingent
Uændret ift. Sidste år: 600 DKK for seniorer, 400 DKK for juniorer, 200 DKK for passive medlemmer
Husstandsrabat: Kun det ældste medlem betaler fuldt kontingent
G.    Valg af udvalgsmedlemmer
Der er et par stående udvalg. Ingen nye valgt.

